మరికొద్ది రోజుల్లో అక్కినేని వారింట్లో అడుగుపెట్టబోతోంది సమంత. అక్టోబర్ 6న గోవాలో నాగచైతన్య- సమంత ఒక్కటి కాబోతున్నారు. వీరిద్దరి వివాహం హిందూ, క్రైస్తవ సంప్రదాయంలో గోవాలో జరగనుంది. ఆ పిదప హైదరాబాద్లో బంధువులు, సన్నిహితులకు గ్రాండ్గా పార్టీ ఇవ్వనున్నారు. పెళ్లి సమయం దగ్గరపడుతుండటంతో సమంత ప్రస్తుతం తన అందానికి మెరుగుపెట్టే పనిలోపడింది.తాజాగా సమంత తాను అందంగా తయారై దిగిన ఫోటోలను ఇన్స్టాగ్రామ్ ద్వారా అభిమానులతో షేర్ చేసుకుంది. 'మంచి నైపుణ్యం, గొప్ప హృదయం ఉన్న నా స్నేహితురాలు క్రేశాబజాజ్. నా పెళ్లి విషయంలో నేనెవరినైనా నమ్మానంటే అది ఆమెనే. పెళ్లి కోసం చాలా ఆతృతగా ఉంది. లవ్ యూ' అని సమంత రాసి పోస్ట్ చేసింది. ఈమె పెళ్లి వస్త్రాలు క్రేశాబజాజ్ డిసైన్ చేసినవే అని తెలుస్తోంది. సమంత పెట్టిన ఈ తాజాఫోటోలు అభిమానుల హృదయాలను దోచుకుంటున్నాయి. ఫోటోలను లైకులు, కామెంట్లతో హోరెత్తిస్తున్నారు.సమంత ప్రస్తుతం రామ్చరణ్ సరసన 'రంగ స్థలం 1985 ' సినిమాలో నటిస్తోంది. పల్లెటూరు నేపథ్యంలో గోదావరి పరిసరాలలో షూటింగ్ జరుపుకున్న ఈ చిత్రానికి సుకుమార్ దర్శకత్వం వహిస్తున్నాడు. దీంతో పాటు 'మహానటి' సినిమాలో ముఖ్యపాత్ర పోషిస్తోంది. మరోపక్క ఓంకార్ దర్శకత్వంలో తన మామ నాగార్జునతో కలసి సమంత నటించిన 'రాజుగారి గది 2' చిత్రంతో అతిత్వరలో ప్రేక్షకులముందుకు రాబోతుంది.
marikoddi rojullo akkineni vaarintlo adugupettabotondi samanta. actober 6na govalo nagachaitanya- samanta okkati kaabotunnaaru. veeriddari vivaham hindu, kraistava sampradaayamlo govalo jaraganundi. aa pidapa hyderabadlo bandhuvulu, sannihitulaku grandga party ivvanunnaaru. pelli samayam daggarapadutundatamto samanta prastutam tana andaaniki merugupette panilopadindi.taajaagaa samanta taanu andamgaa tayaarai digina photolanu instagram dwara abhimaanulatho share chesukundi. 'manchi naipunyam, goppa hrudayam unna naa snehituraalu kresabajaj. naa pelli vishayamlo nenevarinainaa nammanante adhi aamene. pelli kosam chala aatrutagaa undi. lav uu' ani samanta rasi post chesindi. eeme pelli vastraalu kresabajaj disain chesinave ani telustondi. samanta pettina ee tajaphotolu abhimaanula hrudayaalanu dochukuntunnayi. photolanu laikulu, kaamentlatho horettistunnaru.samanta prastutam ramcharan sarasana 'ranga sthalam 1985 ' cinemalo natistondi. palleturu nepathyamlo godavari parisaraalalo shooting jarupukunna ee chitraaniki sukumar darsakatvam vahistunnadu. deentho paatu 'mahanati' cinemalo mukhyapatra pooshistoondi. maropakka onkaar darsakatvamlo tana maama nagarjunato kalasi samanta natinchina 'rajugari gadi 2' chitramtho atitvaralo prekshakulamunduku rabotundi.